ลำปางวิกฤติ ไฟป่าลุกไหม้ ดอยพระบาท ปภ.ส่ง ฮ. 2 ลำ ขึ้นโปรยน้ำ
เกิดไฟป่าลุกไหม้ดอยพระบาท เขตบ้านผาลาดวังหลวง ปกคลุมไปทั่วบริเวณ ต.พระบาท ส่งผลให้วิกฤติอย่างต่อเนื่องใน จ.ลำปาง กรมป้องกันภัยฯ ส่ง ฮ. จำนวน 2 ลำ บรรทุกน้ำจากอ่างเก็บน้ำแม่ทะไปโปรยยับยั้งเพลิง ด้านพ่อเมืองลำปางเรียกประชุม หน.ส่วนราชการ เพื่อหาทางเร่งดับไฟป่า ขณะที่ค่าฝุ่นละอองขนาดเล็กยังมี 4 สถานีที่เกินมาตรฐานเมื่อวันที่ 30 ม.ค.63 ที่บริเวณอ่างเก็บน้ำแม่ทะ ต.พระบาท อ.เมืองลำปาง จ.ลำปาง กรมป้องกันและบรรเทาสาธารณภัย กระทรวงมหาดไทย ได้ส่งเฮลิคอปเตอร์ของกรมฯ ปภ.32 จำนวน 2 ลำ สลับกันบินลงมาสูบน้ำในอ่างขึ้นไปบนถังกักเก็บในเครื่องเพื่อนำไปโปรยดับไฟป่าที่ลุกไหม้และมีควันปกคลุมบริเวณกลางป่าดอยพระบาท เขตบ้านผาลาดวังหลวง หมู่ 4 ต.พระบาท อ.เมืองลำปาง เนื่องจากจุดเกิดเหตุไฟไหม้ป่าอยู่ในหุบเขาสูงชัน การเดินเท้าไม่สามารถเข้าไปถึงได้ จึงต้องมีการสนับสนุนทางอากาศ ซึ่งการดับไฟป่าดังกล่าว ภายใต้ชื่อว่า ปฏิบัติการเขาพระบาทโดยภารกิจครั้งนี้ กองทัพอากาศ และกรมป้องกันและบรรเทาสาธารณภัย และหน่วยงานที่เกี่ยวข้อง ได้ร่วมกันฝึกซ้อมการดับไฟป่าในพื้นที่จังหวัดทางภาคเหนือ ซึ่งเมื่อช่วงก่อนหน้านี้มีการฝึกซ้อมอย่างเข้มข้นพื้นที่จังหวัดเชียงใหม่ ก่อนที่จะมีการปรับแผนจากการฝึกซ้อมมาเป็นการปฏิบัติงานในพื้นที่จริงในพื้นที่จังหวัดลำปาง ที่ได้เกิดมีไฟไหม้ป่าลุกไหม้ในพื้นที่ดอยพระบาท และยังคงวิกฤติอย่างต่อเนื่อง ศูนย์ป้องกันและบรรเทาสาธารณภัย เขต 10 ลำปาง นำเจ้าหน้าที่พร้อมยานพาหนะสนับสนุนภารกิจในการฝึกบินควบคุมไฟป่า ปี 63 ซึ่งเป็นการฝึกร่วม ทอ. ดับไฟป่าที่บริเวณดอยพระบาท จังหวัดลำปาง และการปฏิบัติภารกิจบินควบคุมไฟป่า ได้สำเร็จตามเป้าหมายด้านนายณรงค์ศักดิ์ โอสถธนากร ผวจ.ลำปาง ได้เรียกประชุม หน.ส่วนราชการที่ห้องประชุมศูนยฝืราชการเช้าวันเดียวกัน เพื่อเร่งคลี่คลายปัญหาการลักลอบจุดไฟเผาป่า โดยเฉพาะเขตพื้นที่สีแดงแถบดอยม่อนพญาแช่-ดอยพระบาท ซึ่งติดกับศูนย์ราชการเพียง 500 เมตร ยังคงเกิดไฟป่าจากมือมนุษย์อย่างต่อเนื่อง แม้ว่าทางเจ้าหน้าที่ตำรวจจะออกลาดตระเวนตลอด 24 ชั่วโมงก็ตามแต่ แต่ก็ยังมีคนจุดไฟเผา ซึ่งตั้งข้อสังเกตว่าเป็นฝีมือของผู้ใช้รถลงมาจุดไฟเผา และนอกจากนั้น จ.ลำปาง มีโรงปูนและโรงไฟฟ้าจึงอาจจะมีฝุ่นละอองขนาดเล็กฟุ้งกระจายในอากาศขณะที่สาสถานการณ์ค่าฝุ่นละอองที่จังหวัดลำปางยังคงเกินมาตรฐานมาอย่างต่อเนื่องยาวนานมาเกือบ 1 เดือนแล้วโดย ค่าฝุ่นละอองขนาดไม่เกิน 2.5 ไมครอนหรือ PM 2.5 ในวันนี้อยู่ระหว่าง 89 - 120 ไมโครกรัมต่อลูกบาศก์เมตร สูงสุดอยู่ที่สถานีตรวจวัดตำบลสบป้าด และบ้านท่าสี ตำบลบ้านดง อำเภอแม่เมาะ จ.ลำปาง วัดได้ 120 ไมโครกรัมต่อลูกบาศก์เมตร จุดความร้อนสะสมหรือฮอตสปอร์ตสูงสุดถึง 107 จุด และพื้นที่ที่เกิดไฟป่ามากที่สุด ก็คือพื้นที่ป่าสงวนแห่งชาติ รองลงมาเป็นป่าที่ป่าอนุรักษ์จากรายงานคุณภาพอากาศกองจัดการคุณภาพและเสียงกรมควบคุมมลพิษ พบว่าค่ามลพิษทางอากาศยังเกินมาตราฐานทั้ง 4 จุดตรวจวัด มี 3 จุดตรวจวัดเป็นค่าอยู่ในระดับสีแดง มีผลกระทบต่อสุขภาพโดยพื้นที่ ต.สบป้าด อ.แม่เมาะ ต.บ้านดง อ.แม่เมาะ
เกิดไฟป่าลุกไหม้ดอยพระบาท เขตบ้านผาลาดวังหลวง ปกคลุมไปทั่วบริเวณ ต.พระบาท ส่งผลให้วิกฤติอย่างต่อเนื่องใน จ.ลำปาง กรมป้องกันภัยฯ ส่ง ฮ. จำนวน 2 ลำ บรรทุกน้ำจากอ่างเก็บน้ำแม่ทะ 
ไฟป่า,ดอยพระบาท,ดับไฟป่า,ฮ.ปภ.,ฮ.บรรทุกน้ำ,ลำปาง,ข่าวทั่วไป